
REFERAT DE APROBARE A PROIECTULUI DE HOTĂRÂRE 
privind declararea ca fiind de utilitate publică a lucrarilor aferente 
obiectivul de investiţii ,,Amenajare INELUL II de circulaţie, sector cuprins între str. A. Demetriade şi Bv. J.H. Pestalozzi, construire pod rutier şi pod pietonal peste Canalul Bega”


1. Descrierea situaţiei actuale

   Având în vedere faptul ca în ultimii ani numărul autovehiculelor din municipiul Timişoara a crescut foarte mult, iar parcarea şi deplasarea acestora a devenit o reală problema perntru locuitorii oraşului, se impune amenajarea unor noi locuri de parcare pentru cetatenii municipiului, precum şi modernizarea şi extinderea drumurilor, amenajarea unor noi locuri de parcare, amenajare trotuare şi piste de biciclete.
          De asemenea, în conformitate cu prevederile art.23 alin.1 lit.c din Anexa nr.1 la HG nr.955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, autoritatile administratiei publice locale vor asigura administrarea drumurilor orăşeneşti.
          Potrivit prevederilor art.23 alin.3 din acelasi act normativ şi OG nr.43/1997, art.22 privind regimul drumurilor, activitatea de modernizare şi întreţinere a străzilor şi a drumurilor  revine în atribuţiile autorităţilor publice locale.

2. Schimbări preconizate şi rezultate aşteptate
   În vederea realizării obiectivului de investiţiil “ Amenajare INELUL II de circulaţie, sector cuprins între str. A. Demetriade şi Bv. J.H. Pestalozzi, construire pod rutier şi pod pietonal peste Canalul Bega”, este necesar să se stabilească în mod expres, prin hotărâre a Consiliului Local caracterul de utilitate publică a acestor lucrări, în conformitate cu art.6 din Legea nr.33/1994.

3. Concluzii
             Prin urmare, în conformitate cu art.139 şi art.196 alin.1 lit.a) din O.U.G. nr.57/03.07.2019 privind Codul administrativ şi Ordinul nr.49/27.01.1998 cap.3, pct.3.8. supun spre dezbatere si aprobare proiectul de hotărâre privind  declararea ca fiind de utilitate publică a lucrarilor aferente obiectivului de investiţie menţionat anterior, constând în lucrări de modernizare şi o mai bună funcţionalitate a acestei zone prin amenajarea carosabilului, trotuarelor, piste pentru biciclişti,poduri, locuri de parcare şi zone verzi.

RAPORT DE SPECIALITATE

privind declararea ca fiind de utilitate publică a lucrarilor aferente 
obiectivul de investiţii ,,Amenajare INELUL II de circulaţie, sector cuprins între str. A. Demetriade şi Bv. J.H. Pestalozzi, construire pod rutier şi pod pietonal peste Canalul Bega”


     Având în vedere Referatul de aprobare nr. SC202020. …............................. a Primarului Municipiului Timişoara şi Proiectul de hotărâre privind declararea ca fiind de utilitate publica a lucrărilor aferente obiectivului de investitie  ,,Amenajare INELUL II de circulaţie, sector cuprins între str. A. Demetriade şi Bv. J.H. Pestalozzi, construire pod rutier şi pod pietonal peste Canalul Bega ”; 

	Facem următoarele precizări: 
	Direcţia Genarală Drumuri, Poduri, Parcaje şi Retele de Utilităţi prin Biroul Drumuri, Poduri, Parcaje are cuprins în programul de dezvoltare aferent anului 2020 obiectivul de investiţii ,,Amenajare INELUL II de circulaţie, sector cuprins între str. A. Demetriade şi Bv. J.H. Pestalozzi, construire pod rutier şi pod pietonal peste Canalul Bega”. 

	Obiectivul menţionat se află în partea nord - estică a municipiului Timişoara, în intravilanul localităţii, situat în zona delimitată de strada Aristide Demetriade la nord-est, strada Johann Heinrich Pestalozzi la sud şi strada Acad. Dimitrie Gusti la vest, fiind cuprins în Strategia de dezvoltare locală a municipiului Timişoara  2013–2020.
Întocmirea studiului de  fezabilitate a avut la bază Planul Urbanistic Zonal ”Zona ILSA Timişoara”, aprobat prin HCL 246/27.06.2017 şi planul de acţiune aferent.
Principalul  obiectiv, la nivel local, îl reprezintă asigurarea unei legături directe, prioritare între zona de nord a municipiului şi zona estică  (cartierul Fabric).  Traseul drumului va parcurge un areal cu construcţii existente, şi va traversa canalul Bega între podul Dacilor (în amonte) şi podul Decebal (în aval) o structură din beton masivă.
Obiectul acestei investiţii îl constitue îmbunătăţirea infrastructurii de transport prin realizarea infrastructurii rutiere şi tehnico edilitare pentru Inelul II de circulaţie prin amenajarea drumului cu 2 benzi de circulaţie pe sens, un pod rutier nou şi un pod pietonal nou peste canalul Bega.
	Studiul de fezabilitate urmăreşte crearea infrastructurii Inelului II de circulaţie, care să satisfacă nevoile comunităţilor din teritoriul său, vizând următoarele obiective strategice: creşterea siguranţei şi a securităţii pentru călători şi pentru comunitate în general; reducerea poluării atmosferice şi fonice, a emisiilor de gaze cu efect de seră şi a consumului energetic; calitatea mediului urban.

Ţinând cont de prevederile:
- O.G. nr.43/1997 privind regimul drumurilor, republicat şi Ordinul nr.49/27.01.1998 pentru aprobarea Normelor tehnice privind proiectarea şi realizarea străzilor în localităţile urbane, cap.3, pct. 3.8: “Desfiinţarea, lărgirea sau crearea de străzi noi în cadrul unor cvartaluri existente se pot face prin hotărâre a Guvernului, la propunerea Regiei Autonome "Administraţia Nationala a Drumurilor din România", în cazul drumurilor naţionale, prin hotărâre a consiliilor locale, în cazul străzilor, şi la propunerea consiliilor judeţene, în cazul drumurilor judeţene.” 
- Legii nr. 24/2007 privind reglementarea și administrarea spațiilor verzi din zonele urbane, art.18, aliniatul (4): “Schimbarea destinaţiei terenurilor înregistrate în registrul local al spaţiilor verzi se poate face numai pentru lucrări de utilitate publică, stabilite în baza documentaţiilor de urbanism, aprobate conform legislaţiei în vigoare”.

- Legii nr.33/1994 privind exproprierea pentru cauză de utilitate publică, art.6: ”Sunt de utilitate publică lucrările privind: prospecţiunile şi explorările geologice; extracţia şi prelucrarea substanţelor minerale utile; instalaţii pentru producerea energiei electrice; căile de comunicaţii, deschiderea, alinierea şi lărgirea străzilor; sistemele de alimentare cu energie electrică, telecomunicaţii, gaze, termoficare, apă, canalizare; instalaţii pentru protecţia mediului;…”

Având în vedere cele prezentate considerăm că obiectivul  ” face parte din categoria lucrarilor de utilitate publica”.
            Având în vedere prevederile legale expuse în prezentul raport, apreciem că proiectul de hotărâre privind  declararea ca fiind de utilitate publică a lucrarilor aferente obiectivului de investiţie menţionat îndeplineşte condiţiile pentru a fi supus dezbaterii şi aprobării plenului consiliului local.
            Menţionăm că prin HCL  nr.564/30.10.2018 a fost aprobat Studiu de Fezabilitate, respectiv indicatorii tehnico-economici ai investiţiei.

PROIECT DE HOTĂRÂRE
privind declararea ca fiind de utilitate publică a lucrarilor aferente 
obiectivul de investiţii ,,Amenajare INELUL II de circulaţie, sector cuprins între str. A. Demetriade şi Bv. J.H. Pestalozzi, construire pod rutier şi pod pietonal peste Canalul Bega”

 Consiliul Local al Municipiului Timişoara

	Având în vedere Având în vedere Referatul de aprobare nr. SC2020-                        
privind oportunitatea proiectului de hotărâre  a Primarului Municipiului Timişoara- domnul Nicolae Robu;
Având în vedere Raportul de specialitate nr. SC2020-                      , întocmit de către Direcţia Generală D.P.P.R.U.;
Având în vedere Avizul Serviciului Juridic - Anexă la Raportul de specialitate nr. SC2020-..............................
	Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor şi al Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Primăriei Municipiului Timişoara;
           În conformitate cu prevederile Legii nr.213/17.11.1998 privind bunurile proprietate publică;
            În conformitate cu prevederile HG nr.955/2004 privind organizarea şi funcţionarea serviciilor publice de administrare a domeniului public şi privat de interes local;
            În conformitate cu Ordinul nr.49/27.01.1998 pentru aprobarea normelor tehnice privind proiectarea şi realizarea străzilor în localităţile urbane;
            În conformitate cu Ordonanţa nr.43/28.08.1997 privind regimul drumurilor;
            În conformitate cu prevederile Legii nr.24/2007 privind reglementarea şi administrarea spaţiilor verzi din zonele urbane;
            În conformitate cu prevederile Legii nr.33/1994 privind exproprierea pentru cauză de utilitate publică;
            Avand in vedere prevederile art. 36 alin. 2 lit. c) şi lit. d),  precum şi alin. 9 din Legea nr. 215/2001 privind administraţia publică locală, modificată şi completată;
            În temeiul art. 45 din Legea nr. 215/2001 privind administraţia publică locală, modificată şi completată;


H O T Ă R Ă Ş T E :

Art. 1: Se declararea ca fiind de utilitate publică lucrările(inclusiv proiectul) aferente 
obiectivului de investiţii ,,Amenajare INELUL II de circulaţie, sector cuprins între str. A. Demetriade şi Bv. J.H. Pestalozzi, construire pod rutier şi pod pietonal peste Canalul Bega”,
constând în lucrări de modernizare şi o mai bună funcţionalitate a acestei zone prin amenajarea carosabilului, trotuarelor, piste pentru biciclişti, poduri, locuri de parcare şi zone verzi.
Art. 2: Se autorizează executivul Primăriei Municipiului Timişoara să acţioneze pentru eliberarea de orice construcţii şi disponibilizarea terenului  menţionat  la art. 1 din prezenta hotărâre. 
Art. 3: Cu aducerea la îndeplinire a prezentei hotărâri se încredinţează  Direcţiei Generale Drumuri, Poduri, Parcaje şi Reţele de Utilităţi  din cadrul Primăriei Municipiului Timişoara. 

Art. 4: Prezenta hotărâre se comunică:
     - Instituţiei Prefectului - Judeţul Timiş;
	     - Primarului Municipiului Timişoara;
     - Serviciul Juridic;
	     - Direcţiei Generală Drumuri, Poduri, Parcaje şi Reţele de Utilităţi;
	     - Direcţiei Economice;
	     - Direcţiei Generală de Urbanism;
	     - Direcţiei Dezvoltare;
	     - Direcţiei Clădiri, Terenuri şi Dotări Diverse I Est;
	     - Direcţiei Clădiri, Terenuri şi Dotări Diverse II Vest;
	     - Direcţiei de Mediu;
	     - Direcţiei Comunicare-Relaţionare;
	     - Biroului Audit;
	     - Biroului Managementul Calităţii;
	     - Corpului de Control şi Antifraudă al Primarului;
                 - Mass-media locale.


	Preşedinte de şedinţă,
 Consilier  	
	






